ร้านอาหารไทยเก่าแก่ของจังหวัดราชบุรี ร้านอยู่ในซอยก้อนทอง ถนนวันเวย์ข้าง รร สุริยวงศ์ ที่ร้านไม่มีที่จอดรถ อาจต้องหาจอดข้างทางค่ะ หน้าร้านจะมีความเป็นไหมไทย เข้าไปภายในร้านจะทึมๆ ไฟสลัวๆ หน่อย ถึงแม้จะไปกินกลางวันก็ตาม

สำหรับเมนูที่เราได้ลอง
•โรตีแกงเขียวหวานไก่ แกงเขียวหวานไก่ รสชาติหวานๆ แต่จะโดดไปที่รสเผ็ดมากกว่า คือจะไม่เหมือนเขียวหวานที่เคยกินเท่าไหร่ ส่วนโรตีกรอบฟูดี รวมๆ เราชอบตรงโรตีค่ะ แต่ทิ้งไว้นานๆ ก็เหนียวหน่อย
•ยำผลไม้กุ้งสด จานนี้เหมือนส้มตำผลไม้มากกว่ายำ ดูเหมือนจะไม่เผ็ด แต่รสเผ็ดเหมือนกัน ส่วนผลไม้สดดี แอปเปิ้ลอร่อยไม่เปรี้ยว คือเป็นอีกเมนูสุขภาพได้เลย
•หมูทอดอะไรสักอย่าง จำชื่อไม่ได้จริงๆ ค่ะ หมูทอดจะออกจืดหน่อย แต่ผักเคียง กระเทียมที่ใส่มา ก็ช่วยเพิ่มรสได้ค่ะ
•เต้าหู้ราดซอสมะขามกุ้ง มาถึงเมนูช่วยชีวิต เพราะกินมาสามเมนูรู้สึกเผ็ดหมดเลย อิอิ เมนูนี้ทำออกมาได้ดีเลยค่ะ ซอสมะขามจะออกหวานเปรี้ยวนิดๆ กุ้งทอดที่ใส่มาก็อร่อย แนะนำเลยค่ะ

ร้านนี้เป็นอีกร้านที่คนราชบุรีแนะนำเลยละ ร้านเก่าแก่ รสมืออาหารราชบุรี สำหรับเราอร่อยค่ะ แต่อาจไม่ค่อยถูกปาก เลยขอให้ไว้ที่ 3 ดาวจ้า